එය බොහෝදුරක් මාර්ගයට මීටර් කිහිපයක් දුරින් වනපියස හරහා පහළට ගලාගෙන යන අතර එම දියවරද රක්ෂිතය තුළ උපදින උල්පත් බව මාමා අපට පවසන ලදී. ඉන්පසු අප සේන්දු වූයේ අපූරු ස්ථානයකටයි. මාර්ගයේ දකුණු පසින් වනරොද හරහා අඩි පාරක් නොතිබූ ඉසව්වක මාමා අපව රැගෙන ගියේ හුණුගල් දියඇළි යුගලය පෙන්වීමටයි. එය අතිශය අලංකාර වූවකි. මන්ද ප්‍රධාන හුණුගල් ඇල්ල මීටර් 40ක් පමණ උස්වූ අතර එය වැටෙන ඉසව්වේ පාසි බැඳී තවත් සුන්දරත්වය වැඩි කරන්නට විය. එලෙසම හුණුගල් තට්ටු හා හිරිලඹ මතින් ඇල්ල වැටෙන අතර ඇල්ල පිහිටි බිත්තිය මුළුමනින්ම හුණුගලින් නිර්මාණය වූ මීටර් 150 ක් පමණ පළලින් යුතු කුඩා කඳු ගැටයක් වැනිවිය. ඒ අවට තිබූ දැවැන්ත ගල්කුට්ටි සියල්ලම හුණුගල් විය. මෙම ඇල්ල හරහා වැටෙන දියවර මීටර් කිහිපයක් ගලාගෙන ගොස් නැවත හුණුගල් තට්ටුවක් මතින් තවත් කුඩා දියඇල්ලක් සාදයි. මෙම ප්‍රදේශය එකම හුණුගල් නිධියක් වූ අතර කාලයාගේ අවෑමෙන් ඇතැම් ස්ථානවල හුණුගල් ප්‍රදේශවාසීන් විවිධ හේතු මත කඩාගෙන ගිය බවද මාමා අපට පැවසීය. මෙම ඇල්ල දුටු විටම අපට සිහියට නැගුණේ වැල්ලවායේ පිහිටි පාසි ඇල්ලයි. එයත් මෙවැනිම වූ ලෙස පාසි බැඳුණු පළල් හුණුගල් බිත්තියක් මතින් කඩා වැටෙන්නක් විය.
හුණුගල් ඇල්ලේ උස කොපමනද
මීටර් 40ක් පමණ